من يجى اربع سنين   (اربع سنين و جدتى لسه فاكره . اللهم لا حسد)    كنت مروحه البيت من بعد يوم شاااق من محاضرات لشغل و كنت خلاص هنام و انا ماشيه .. انا طبيعى لما بركب ميكروباص بركب قدام جنب السواق لوحدى بس اليوم ده الصراحة ماكنتش فايقة انى اتنك فقولت مش مشكله اركب ورا و خلاص .. ركبت و ركب جنبى واحد غريب الشكل و الملامح و الميكروباص طلع و انا سرحانة بره ألاقى فجأة ايد بتتحرك   (لالالا تعالوا هنا ركزوا معايا )    ابص ألاقى الاستاذ بيحاول يمسك الشنطة و اول لما بصتله اتعدل.. قولت يابت جايز يكون كان بيجيب حاجة وخبط فيها ماهى بينى و بينه .. و كبرت دماغى